قره‌باغ الجه
قره باغ الجه  یا قَرَه‌باغ جنگ (آذری:  Qarabağ müharibəsi) (ارمنی: Արցախյան ազատամարտ) اتا جنگ نوم بی‌یه که فوریه سال ۱۹۸۸ تا مارس ۱۹۹۴ قره‌باغ دله دمباله داشته. قره‌باغ اتا ناحیوئه که ارمنستون جنوب‌شرقی دله دره. این جنگ میون ارمنیون ساکن به پشتی ارمنستون و آذربایجون ِسربازون بی‌یه. درگیری ویشته بیّن په، هرکومتا طرفین دعوا جه خاستنه قومی پاکسازی جه شه مناطق ره نژاد مخالف جه حذف هاکنن. همینسه ۲۳۰٬۰۰۰ ارمنی و ۸۰۰٬۰۰۰ آذری مجبور بَینه ارمنستون جه مهاجرت هاکنن.

قره‌باغ خودمختار مجلس بعد از جنگ تموم بیّن رای هدائه که اونجه ارمنستون جه اتا بواشه و اتا رفراندوم درون ارمنی مردم اینتا حرف ره قبول هاکردنه و این مسأله تصویب بیّه. ۲۰ فوریه ۱۹۸۸ قره‌باغ مجلس رسماً شه یکپارچگی ره ارمنستون جه اعلام هاکرده؛ ولی قانونأ شوروی جمهوریون دله ننشسّه سامون ره بدون شوروی اجازه عوض هاکردن. اینتا جنگ اوج شوروی ِنابودی په بی‌یه و اواخر زمستون ۱۹۹۲ شروع بیّه. ارمنستون ِارتش بهار ۱۹۹۳ مناطقی که قره‌باغ و ارمنستان ِوسط دیّه و آذری‌نشین بی‌یه ره بَییته. سال ۱۹۹۴ که جنگ دَرتموم بی‌یه، ارمنستون به‌جز قره‌باغ، ۹٪ آذربایجون ِسامون ره تصرف هاکرد بی‌یه. متحد ملل سازمان چارتا قطعنومه ۸۲۲، ۸۵۳، ۸۷۴ و ۸۸۴ دله ارمنستون اشغالگری ره قره‌باغ سَره محکوم هاکرده و ونجه بخاسته که آذربایجون خاک ره وشون جه، پس هاده.

وابسته جستارون
خوجالی کشتار

بن بنویشت

منابع 
 

شوروی تاریخ
قره‌باغ
جنگ
قفقاز جنگون